als_Latn dik_Latn sag_Latn
Ambasadori i SHBA në OSBE, Daniel B. Baer vlerëson se pas zgjedhjeve të suksesshme parlamentare në Shqipëri, ajo që pasoi nuk ishte aspak e pëlqyeshme.
Luftë politike, dhe mungesa e vullnetit për konsensus e kanë pamundësuar Shqipërinë të zbatojë reforma të qëndrueshme. Kështu është shprehur ambasadori amerikan Baer pasi ka vlerësuar raportin e ambasadorit të përfaqësuesit të OSBE në Shqipëri, Florian Raunig.
“Zgjedhjet e suksesshme parlamentare në Shqipëri në qershor 2013 ishin një shembull i tranzicionit demokratik dhe transparent të pushtetit dhe një meritë e besimit të zgjedhësve shqiptarë.
Por ajo që ka ndodhur më pas është më pak se e pëlqyeshme për shumëkënd në Shqipëri. Ashtu sic keni identifikuar edhe në raportin tuaj, lufta politike, mungesa e besimit mes blloqeve politike dhe mungesa e vullnetit për konsensus dhe fokusim tek progresi e kanë pamundësuar Shqipërinë të zbatojë reforma të qëndrueshme”.
Baer thekson se është dakort me vlerësimin e Raunig se mbështetja e fortë për sundimin e ligjit si dhe për një dialog të ripërtërirë dhe të konsoliduar mes qeverisë dhe opozitës mbeten cështje thelbësore.
Mandej, Ber ka përmendur se ka dijeni dhe rreth incidentit fizik në parlamentin shqiptar. Ai apelon se dhuna nuk ka vend në parlament dhe i bën drejtuesve politikë të mbështesin Kodin e Etikës.
“Ne theksojmë se në këtë drejtim një element kyc është pranimi pa kushte nga të gjitha palët i vendimeve të Gjykatës Kushtetuese të Shqipërisë dhe zbatimi i menjëhershëm i këtyre vendimeve.
Dhuna fizike dhe kërcënimet nuk kanë vend në Parlament dhe ne ju bëjmë thirrje drejtuesve të partive të mbështesin Kodin e Etikës dhe të riafirmojnë se nuk do ta tolerojnë këtë sjellje”.
als_Latn als_Latn als_Latn als_Latn als_Latn als_Latn als_Latn als_Latn